ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2679/97 υποβολή: Jesϊs Cabezσn Alonso (PSE) προς την Επιτροπή (1 Σεπτεμβρίου 1997)

Θέμα: Η Διάσκεψη Κορυφής στο Άμστερνταμ και οι νέες θέσεις απασχόλησης

Πιστεύει η Επιτροπή ότι οι νέες διατάξεις για την απασχόληση, που εγκρίθηκαν κατά την τελευταία Διάσκεψη Κορυφής στο Άμστερνταμ, θα ενθαρρύνουν τη δημιουργία νέων θέσεων απασχόλησης, τις τοπικές πρωτοβουλίες για απασχόληση και τα περιφερειακά και τοπικά σύμφωνα για την απασχόληση;

Απάντηση του κ. Flynn εξ ονόματος της Επιτροπής (25 Σεπτεμβρίου 1997)

Ο νέος τίτλος για την απασχόληση στη συνθήκη του Άμστερνταμ περιέχει δύο είδη διατάξεων που θα ενισχύσουν τη δημιουργία απασχόλησης. Πρώτον, με το άρθρο [4] δίνεται περαιτέρω ώθηση στη διαδικασία συντονισμού των πολιτικών απασχόλησης των κρατών μελών. Κάθε χρόνο, το Συμβούλιο θα εκδίδει κατευθυντήριες γραμμές για την απασχόληση τις οποίες τα κράτη μέλη θα λαμβάνουν υπόψη στις πολιτικές τους για την απασχόληση. Η εφαρμογή αυτών των κατευθυντήριων γραμμών θα εξεταστεί σε κοινοτικό επίπεδο, με τη δυνατότητα το Συμβούλιο να εκδίδει συστάσεις προς τα κράτη μέλη. Δεύτερον, με το άρθρο [5] δίνεται η δυνατότητα στο Συμβούλιο να θεσπίσει ενέργειες ενθάρρυνσης με σκοπό την ανάπτυξη της ανταλλαγής πληροφοριών και της ορθής πρακτικής, παρέχοντας συγκριτική ανάλυση και συμβουλές καθώς και προωθώντας τις καινοτόμες προσεγγίσεις και την ανταλλαγή εμπειριών, ιδίως μέσω δοκιμαστικών προγραμμάτων.

Σε συμφωνία με το ψήφισμα σχετικά με τη ανάπτυξη και την απασχόληση που εξέδωσε το Ευρωπαϊκό Συμβούλιο στο Άμστερνταμ τον Οκτώβριο, η Επιτροπή θα προτείνει τις πρώτες κατευθυντήριες γραμμές για την απασχόληση. Η πρόταση αυτή θα ασχολείται, μεταξύ άλλων, με τις νέες πρωτοβουλίες τοπικής ανάπτυξης και απασχόλησης και την εφαρμογή των τοπικών συμφώνων απασχόλησης. Αυτά τα δύο μέσα θα συμβάλουν στην εκμετάλλευση νέων πηγών απασχόλησης.

Οι υφιστάμενες γραμμές του προϋπολογισμού B3-4010 (Πολιτική απασχόλησης και αγορά εργασίας) και B3-4013 (Τρίτο σύστημα για την απασχόληση) έχουν ήδη επιτρέψει στην Επιτροπή να πραγματοποιήσει προκαταρκτικές εργασίες στον τομέα που καλύπτει το άρθρο [5], ιδίως όσον αφορά το δυναμικό απασχόλησης του 'τρίτου συστήματος' στους τομείς των υπηρεσιών της καθημερινής ζωής, των υπηρεσιών για τη βελτίωση της ποιότητας της ζωής και των πολιτιστικών υπηρεσιών και των υπηρεσιών ψυχαγωγίας. Πρόθεση της Επιτροπής είναι να ενισχύσει τις δραστηριότητές της στον τομέα αυτό στο εγγύς μέλλον.
ΓΡΑΠΤΗ ΕΡΩΤΗΣΗ E-2019/97 υποβολή: Iρigo Mιndez de Vigo (PPE) προς το Συμβούλιο (18 Iουνίου 1997)

Θέμα: Σύμβαση Europol

Η κ. Gradin, Επίτροπος εσωτερικών θεμάτων και δικαιοσύνης, πραγματοποίησε ορισμένες δηλώσεις, ζητώντας από τα κράτη μέλη να κυρώσουν συντόμως τη σύμβαση Europol.

Μπορεί το Συμβούλιο να μας πληροφορήσει εάν προβλέπονται μελλοντικές κυρώσεις της εν λόγω σύμβασης;

Κοινή απάντηση στις γραπτές ερωτήσεις Ε-1592/97 και Ε-2019/97 (16 Οκτωβρίου 1997)

Τα κράτη μέλη έχουν αναλάβει τη δέσμευση να προσπαθήσουν να επιτύχουν την κύρωση της Σύμβασης πριν από τα τέλη του 1997. Μέχρι στιγμής η Σύμβαση έχει κυρωθεί από το ΗΒ. Αναμένονται σύντομα και κάποιες άλλες κυρώσεις. Η επιτροπή Κ4 εντός του Συμβουλίου θα παρακολουθεί τακτικά την πορεία των κυρώσεων.

Το Συμβούλιο παρατηρεί ότι η διευρυμένη εντολή της Ευρωπαϊκής Μονάδας Ναρκωτικών επιτρέπει ήδη σε αυτόν τον φορέα να αναλαμβάνει δράση στην καταπολέμηση της εμπορίας ανθρώπων.
ΓΡΑΠΤΗ ΕΡΩΤΗΣΗ E-2548/97 υποβολή: Jesϊs Cabezσn Alonso (PSE) προς την Επιτροπή (24 Iουλίου 1997)

Θέμα: Προβλέψεις σχετικά με το έκτακτο Ευρωπαϊκό Συμβούλιο για την απασχόληση

Μπορούμε να αναμένουμε από το έκτακτο Ευρωπαϊκό Συμβούλιο για απασχόληση δράσεις πιο προχωρημένες από εκείνες που συμφωνήθηκαν στο Έσσεν και στη Μαδρίτη;

Κοινή απάντηση του κ. Flynn εξ ονόματος της Επιτροπής στις γραπτές ερωτήσεις E-2547/97, E-2548/97 και E-2549/97 (3 Οκτωβρίου 1997)

Η προσθήκη ενός ειδικού τίτλου για την απασχόληση στη Συνθήκη του Άμστερνταμ καθιστά την απασχόληση ζήτημα πρώτης προτεραιότητας για την Ένωση, στο ίδιο επίπεδο με τους νομισματικούς και δημοσιονομικούς στόχους. Αν και την πρωταρχική ευθύνη για την άσκηση της πολιτικής στον τομέα της απασχόλησης εξακολουθούν να την έχουν τα κράτη μέλη, η απασχόληση θεωρείται πλέον ένα ζήτημα κοινού ενδιαφέροντος, για το οποίο απαιτείται ο συντονισμός των πολιτικών σε ευρωπαϊκό επίπεδο.

Η νέα Συνθήκη απαιτεί επίσης να συνεκτιμάται η απασχόληση σε όλες τις κοινοτικές πολιτικές. Αυτό σημαίνει ότι θα πρέπει να υπάρχει ρητή αξιολόγηση του αντικτύπου για την απασχόληση κατά το σχεδιασμό και την εφαρμογή όλων των μέτρων πολιτικής.

Η έκτακτη σύγκληση του Ευρωπαϊκού Συμβουλίου το Νοέμβριο του 1997 είναι ενδεικτική της προσήλωσης των κρατών μελών στην άμεση υλοποίηση των διατάξεων της νέας Συνθήκης. Η σύνοδος αναμένεται να εστιαστεί σε τρία ζητήματα: πρώτον, αξιολόγηση της κατάστασης της απασχόλησης και της προόδου που έχει επιτελεσθεί στην εφαρμογή της ευρωπαϊκής στρατηγικής απασχόλησης, δεύτερον, εξέταση του τρόπου με τον οποίο το κάθε κράτος μέλος προτίθεται να υλοποιήσει τις διατάξεις της Συνθήκης και εντοπισμός της καλύτερης πρακτικής σε εθνικό επίπεδο για την καταπολέμηση της ανεργίας και της περιθωριοποίησης και, τρίτον, καθορισμός επιχειρησιακών στόχων για τις εθνικές πολιτικές στον τομέα της απασχόλησης που θα κινούνται επί των αρχικών κατευθυντήριων γραμμών για την απασχόληση που θα προτείνει η Επιτροπή στα κράτη μέλη.

Από τη στιγμή που θα κυρωθεί η Συνθήκη από όλα τα κράτη μέλη, το Συμβούλιο θα είναι σε θέση, με βάση το άρθρο 5 του τίτλου για την απασχόληση, να εγκρίνει μέτρα παροχής κινήτρων για την ενθάρρυνση της συνεργασίας μεταξύ κρατών μελών και να υποστηρίξει τη δράση τους μέσω πρωτοβουλιών που θα αποσκοπούν στην ανάπτυξη της ανταλλαγής εμπειριών και παραδειγμάτων βέλτιστης πρακτικής.

Τα συμπεράσματα της προεδρίας καθώς και το ψήφισμα για την ανάπτυξη και την απασχόληση που εκδόθηκαν στο Άμστερνταμ εμπεριέχουν την πολιτική δέσμευση ότι οι εν λόγω διατάξεις θα υλοποιηθούν σε σύντομο χρονικό διάστημα. Η Επιτροπή θα καταβάλει κάθε δυνατή προσπάθεια για να πραγματοποιηθεί αυτός ο στόχος.
ΓΡΑΠΤΗ ΕΡΩΤΗΣΗ E-2562/97 υποβολή: Patricia McKenna (V) προς την Επιτροπή (24 Iουλίου 1997)

Θέμα: Διακρίσεις εις βάρος μη βρετανών υπηκόων εκ μέρους της Eurostar

Ενας πολίτης της εκλογικής μου περιφέρειες, που ταξιδεύει τακτικά με το τραίνο Eurostar από το Λονδίνο στις Βρυξέλλες, έστειλε προσφάτως επιστολή στην Eurostar σχετικά με τα οφέλη που παρέχει το πρόγραμμά της για τους «τακτικά ταξιδεύοντες». Του ελέχθη ότι τα οφέλη ισχύουν μόνον για κατοίκους της Βρετανίας, εγγεγραμμένους στους βρετανικούς εκλογικούς καταλόγους. Εκείνος ως ιρλανδός πολίτης, δεν μπορεί να τα διεκδικήσει;

Γνωρίζει η Επιτροπή τις διακρίσεις αυτές εις βάρος μη βρετανών κατοίκων; Καθώς η αρχή των μη διακρίσεων αποτελεί μείζονα στόχο της πολιτικής της ΕΕ, προτίθεται η Επιτροπή να έλθει σε επαφή με την Eurostar και τις Βελγικές Αρχές ζητώντας τους επιτακτικά να σταματήσει αυτή η διακριτική μεταχείριση;

Απάντηση του κ. Kinnock εξ ονόματος της Επιτροπής (3 Οκτωβρίου 1997)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στην προφορική ερώτηση Η-566/97 του κ. Banotti κατά την ώρα των ερωτήσεων της συνόδου της 1997 ((Συζητήσεις του Κοινοβουλίου (Ιουλίου 1997). ))
ΓΡΑΠΤΗ ΕΡΩΤΗΣΗ E-2749/97 υποβολή: Ludivina Garcνa Arias (PSE) προς την Επιτροπή (1 Σεπτεμβρίου 1997)

Θέμα: Πρόσβαση ισπανών τεχνολόγων μηχανικών στην κατηγορία Α των υπαλλήλων της ευρωπαϊκής δημόσιας υπηρεσίας

Μπορεί η Επιτροπή να μας εξηγήσει για ποιό λόγο δεν έγιναν δεκτοί σε διαγωνισμούς για την πλήρωση θέσεων υπαλλήλων της κατηγορίας Α οι ισπανοί υποψήφιοι που είχαν δίπλωμα τεχνολόγου μηχανικού; Αληθεύει ότι γίνονται δεκτοί υποψήφιοι με αντίστοιχα διπλώματα από άλλα κράτη μέλη;

Απάντηση του κ. Liikanen εξ ονόματος της Επιτροπής (24 Σεπτεμβρίου 1997)

Η Επιτροπή διαχειρίζεται την πολιτική προσλήψεών της τηρώντας τις διατάξεις του κανονισμού υπηρεσιακής καταστάσεως (και ιδίως το άρθρο 27) όπου ορίζεται ότι το σύστημα προσλήψεων της κοινοτικής δημόσιας υπηρεσίας «πρέπει να εξασφαλίζει στο όργανο τη συνεργασία υπαλλήλων που κατέχουν τα πιο υψηλά προσόντα ικανότητας, αποδόσεως και ακεραιότητας...», και τούτο χωρίς κανένα κριτήριο διακρίσεων, λαμβάνοντας υπόψη τα διάφορα εκπαιδευτικά συστήματα των κρατών μελών.

Για την πρόσληψη στην κατηγορία Α της κοινοτικής δημόσιας υπηρεσίας, η Επιτροπή απαιτεί από τους υποψηφίους να κατέχουν πανεπιστημιακά διπλώματα πλήρους κύκλου, ή ισοδύναμα, δηλαδή διπλώματα που δίνουν πρόσβαση σε διδακτορικές σπουδές. Οι προκηρύξεις διαγωνισμών περιέχουν, άλλωστε, έναν «οδηγό για τους υποψηφίους», ο οποίος στο μέρος το σχετικό με τις σπουδές και τα διπλώματα, αναφέρει ότι «το επίπεδο των σπουδών που έχει ολοκληρώσει ο υποψήφιος ελέγχεται και αξιολογείται από την εξεταστική επιτροπή και, ενδεχομένως, από ειδικούς του εκπαιδευτικού συστήματος του κράτους του οποίου είναι υπήκοος ο υποψήφιος».

Όσον αφορά το ισπανικό δίπλωμα «τεχνολόγου μηχανικού», το οποίο είναι το αντικείμενο της ερώτησης του αξιότιμου μέλους του Κοινοβουλίου, πρόκειται για πανεπιστημιακό δίπλωμα κύκλου μικρής διαρκείας, το οποίο δεν δίνει πρόσβαση σε διδακτορικές σπουδές και, γι' αυτό το λόγο, οι κάτοχοι τέτοιου είδους διπλώματος δεν γίνονται δεκτοί στους διαγωνισμούς της κατηγορίας Α της Επιτροπής. Ο κανόνας αυτός εφαρμόζεται σε όλους τους υποψηφίους όλων των κρατών μελών που κατέχουν ισότιμα διπλώματα, υποψήφιοι οι οποίοι τυγχάνουν της ίδιας μεταχείρισης όσον αφορά τη συμμετοχή τους στους διαγωνισμούς της κατηγορίας Α της Επιτροπής.

Λαμβάνοντας υπόψη την αντίστοιχη ανεξαρτησία της κοινοτικής δημόσιας υπηρεσίας και εκείνης των κρατών μελών, η Επιτροπή επιθυμεί να επιστήσει την προσοχή του αξιότιμου μέλους του Κοινοβουλίου στο γεγονός ότι το εν λόγω δίπλωμα δεν δίνει πρόσβαση ούτε στην κατηγορία Α της ισπανικής δημόσιας υπηρεσίας, η οποία απαιτεί την κατοχή διπλώματος κύκλου μακράς διαρκείας («licenciatura o equivalente»).
ΓΡΑΠΤΗ ΕΡΩΤΗΣΗ E-2470/97 υποβολή: Freddy Blak (PSE) προς την Επιτροπή (16 Iουλίου 1997)

Θέμα: Ελεύθερη κυκλοφορία των εργαζομένων

Σε ό,τι αφορά την ελεύθερη κυκλοφορία των εργαζομένων, έχει προβλέψει η Επιτροπή να βοηθήσει τα κράτη μέλη ώστε να θεσπίσουν κανόνες που να διασφαλίζουν την αποτελεσματική και αμοιβαία ανταλλαγή πληροφοριών σχετικά με τις περιόδους πρόσληψης και τις αμοιβές, προκειμένου να αποφεύγονται οι απάτες εις βάρος των κονδυλίων στον κοινωνικό τομέα, συμπεριλαμβανομένου του επιδόματος ανεργίας; Θα μπορούσε επίσης η Επιτροπή να διευκρινίσει με ποιον τρόπο σκοπεύει να διασφαλίσει τη φορολογία είτε στο κράτος άσκησης της εργασίας είτε στο κράτος μόνιμης κατοικίας του εργαζομένου;

Απάντηση του κ. Flynn εξ ονόματος της Επιτροπής (15 Σεπτεμβρίου 1997)

Σύμφωνα με το άρθρο 51 της συνθήκης ΕΚ, το Συμβούλιο οφείλει να θεσπίσει, στον τομέα της κοινωνικής ασφάλισης, τα μέτρα που απαιτούνται για την καθιέρωση της ελεύθερης κυκλοφορίας των εργαζομένων.

Στο πλαίσιο αυτό ((Κανονισμός (EOK) αριθ. 1408/71 του Συμβουλίου της 14 Ιουνίου 1971 σχετικά με την εφαρμογή των συστημάτων κοινωνικής ασφάλισης στους μισθωτούς εργαζόμενους, στους μη μισθωτούς εργαζόμενους και στα μέλη των οικογενειών τους που μετακινούνται στο εσωτερικό της Κοινότητας (ΕΕ αριθ. 149 της 5.7.1971), ιδίως τα άρθρα 81 και 85 του Κανονισμού (ΕΟΚ) αριθ. 6+574/72 του Συβμουλίου της 21 Μαρτίου 1972 που ορίζει τους τρόπους εφαρμογής του Κανονισμού (ΕΟΚ) αριθ. 1408/71 (ΕΕ αριθ. L 74 της 27.3.1972), ιδίως τα άρθρα 2, 50 αριθ. 117, όπως τροποποιήθηκαν τελευταία από τον Κανονισμό (ΕΚ) αριθ. 1290/97 της 27 Ιουνίου 1997 (ΕΕ αριθ. L 176 της 4.7.1997). )), η Επιτροπή και η διοικητική επιτροπή για την κοινωνική ασφάλιση των διακινούμενων εργαζομένων ανέπτυξαν το πρόγραμμα Τηλεματικής για την κοινωνική ασφάλιση (TESS) κύριος στόχος του οποίου είναι η επιτάχυνση της χορήγησης και του υπολογισμού των κοινωνικών παροχών στους διακινούμενους εργαζομένους.

Οι απαραίτητες πληροφορίες για τον προσδιορισμό των δικαιωμάτων στις κοινωνικές παροχές καθώς και των ποσών τους ανταλλάσσονται μεταξύ των αρμοδίων φορέων των κρατών μελών μέσω του τυποποιημένου εντύπου. Τα σχέδια του προγράμματος TESS θα επιτρέψουν την αντικατάσταση των ανταλλαγών πληροφοριών σε χαρτί με ανταλλαγές σε τηλεματικό μέσο χάρη, συγκεκριμένα, στην ανάπτυξη κοινών προτύπων για την αναγνώριση των ασφαλισμένων προσώπων, την αναγνώριση του αρμόδιου φορέα καθώς και των περιόδων ασφάλισης που έχουν πραγματοποιηθεί σε άλλο κράτος μέλος. Οι πρώτες ανταλλαγές με τηλεματικό μέσο έλαβαν χώρα μεταξύ οκτώ κρατών μελών στο πλαίσιο ενός δοκιμαστικού σχεδίου για την ανταλλαγή στοιχείων στον τομέα των συντάξεων. Η επέκταση του προγράμματος TESS στον τομέα ανεργίας δεν προβλέπεται παρά μετά την αξιολόγηση των αποτελεσμάτων των υπό εξέλιξη σχεδίων. Η ταχεία και αποτελεσματική εφαρμογή των εθνικών και κοινοτικών νομοθεσιών στον τομέα της κοινωνικής ασφάλισης για τον διακινούμενο εργαζόμενο αποτελεί έναν από τους στόχους του προγράμματος ΤESS.Όθεν προκύπτει ότι οι ανταλλαγές στοιχείων μέσω τηλεματικής μεταξύ αρμοδίων φορέων θα επιτρέψουν μια καλύτερη παρακολούθηση της χορήγησης των κοινωνικών παροχών.
ΓΡΑΠΤΗ ΕΡΩΤΗΣΗ E-2217/97 υποβολή: Jesϊs Cabezσn Alonso (PSE) προς την Επιτροπή (30 Iουνίου 1997)

Θέμα: Αλιευτική συμφωνία Ευρωπαϊκής Ένωσης-Μαρόκου

Εκπρόσωποι της κυβέρνησης του Μαρόκου ανακοίνωσαν ότι δεν πρόκειται να ανανεώσουν την αλιευτική συμφωνία με την Ευρωπαϊκή Ένωση, πράγμα που θα έχει ως συνέπεια να επιτρέπεται η άσκηση αλιευτικών δραστηριοτήτων στα εν λόγω ύδατα μόνο στα μαροκινά αλιευτικά σκάφη.

Γνωρίζει η Επιτροπή εάν ο αποκλεισμός των αλιευτικών σκαφών της Ευρωπαϊκής Ένωσης από τα ύδατα αυτά θα επεκταθεί και σε άλλα αλιευτικά σκάφη όπως τα ιαπωνικά και τα ρωσικά;

Κοινή απάντηση του κ. Bonino εξ ονόματος της Επιτροπής στις γραπτές ερωτήσεις E-2217/97 και E-2219/97 (18 Σεπτεμβρίου 1997)

Η αλιευτική συμφωνία με το Μαρόκο συνήφθηκε για διάρκεια τεσσάρων ετών η οποία υπολογίζεται από την 1η Δεκεμβρίου 1995, και, κατά συνέπεια, ισχύει μόνο εδώ και ενάμισι χρόνο περίπου. Κατά συνέπεια, η Επιτροπή θεωρεί ότι είναι πρόωρο να αναφερθεί για τη φύση των σχέσεων αλιείας με το Μαρόκο από την 1η Δεκεμβρίου 1999.

Πρώτα πρέπει να εκτιμηθεί εάν έχουν πραγματοποιηθεί οι στόχοι τους οποίους ανέλαβαν τα δύο μέρη στο πλαίσιο της ισχύουσας συμφωνίας και να αξιολογηθεί η ανάπτυξη της συνεργασίας τους στον τομέα της αλιείας, που αποτελεί βασικό στοιχείο των μελλοντικών σχέσεων μεταξύ της Κοινότητας και του Μαρόκου.

Όσον αφορά τις αλιευτικές συμφωνίες που συνήφθησαν από το Μαρόκο με άλλες χώρες, η Επιτροπή δεν διαθέτει πληροφορίες σχετικά με τις προθέσεις των Μαροκινών αρχών όσον αφορά την ανανέωσή τους.

Δεδομένου ότι πρόκειται για ευρωμεσογειακή συμφωνία που καθορίζει μία ένωση μεταξύ της Κοινότητας και των κρατών μελών της αφενός και του Μαρόκου αφετέρου, η Επιτροπή παρατηρεί ότι έχει συναφθεί για απεριόριστη διάρκεια. Είναι γνωστό, εντούτοις, ότι η Κοινότητα και το Μαρόκο έχουν αναλάβει την υποχρέωση να ελέγξουν, από την 1η Ιανουαρίου 2000, την κατάσταση εμπορίου των γεωργικών και αλιευτικών προϊόντων με σκοπό τη μεγαλύτερη απελευθέρωση των συναλλαγών τους από την 1η Ιανουαρίου 2001.
ΓΡΑΠΤΗ ΕΡΩΤΗΣΗ E-2397/97 υποβολή: Carles-Alfred Gasςliba i Bφhm (ELDR) προς την Επιτροπή (10 Iουλίου 1997)

Θέμα: Εφαρμογή των πόρων του Ταμείου Συνοχής

Το ένα τρίτον του εδάφους της Βαλένθιας παρουσιάζει σημαντική διεργασία διάβρωσης και ερήμωσης, για την καταπολέμηση της οποίας το Ταμείο Συνοχής διέθεσε το 1996 στην Κοινότητα της Βαλένθιας 1.932 εκατ.

Θα μπορούσε να μας ενημερώσει η Επιτροπή σχετικά με τη χρήση των πόρων αυτών το 1996;

Απάντηση της κ. Wulf-Mathies εξ ονόματος της Επιτροπής (12 Σεπτεμβρίου 1997)

Η Επιτροπή γνωρίζει τα προβλήματα της διάβρωσης του εδάφους καθώς και της ερήμωσης που πλήγουν πολλές περιοχές της Ισπανίας, συμπεριλαμβανομένης της περιοχής της Valencia. Για να συμβάλλει στην καταπολέμηση των εν λόγω προβλημάτων, η Επιτροπή ενέκρινε, κατά το 1995 και στις αρχές του 1996, συνδρομή του ταμείου συνοχής για ορισμένο αριθμό σχεδίων αναδάσωσης, επεξεργασίας των δασών, καταπολέμησης της διάβρωσης και αναμόρφωσης των περιοχών που καταστράφηκαν από πυρκαϊά σε όλα τα μεγάλα ποταμίσια λεκανοπέδια της Ισπανίας. Η χορήγηση συνδρομής ενεκρίθη τον Ιούλιο του 1997 για ορισμένα σχέδια που υποβλήθηκαν το 1996 από τις ισπανικές αρχές. Οι τελευταίες αποφάσεις για χορήγηση συνδρομής είναι δυνατόν να περιλαμβάνουν τα σχέδια που αφορούν την αυτόνομη επικράτεια της κοινότητας της Valencia (λεκανοπέδια του Ebro, Jucar/Levante και Segura).

Συμπληρωματικές πληροφορίες απεστάλησαν απευθείας στο Αξιότιμο Μέλος του Κοινοβουλίου καθώς και στην Γενική Γραμματεία του Κοινοβουλίου.
ΓΡΑΠΤΗ ΕΡΩΤΗΣΗ P-2595/97 υποβολή: Luigi Vinci (GUE/NGL) προς την Επιτροπή (17 Iουλίου 1997)

Θέμα: Εγκαταστάσεις αποθήκευσης, φορτοεκφόρτωσης και διανομής εμπορευμάτων στην περιοχή Segrate-Lacchiarella

Στις 24.5.1996 υπέβαλα στην Επιτροπή μια Γραπτή Ερώτηση (Ε-1283/96) ((ΕΕ C 322 της 28.10.1996, σελ. 50. )), στην οποία ζητούσα διευκρινίσεις σχετικά με τις κοινοτικές χρηματοδοτήσεις για την κατασκευή των εγκαταστάσεων αποθήκευσης, φορτοεκφόρτωσης και διανομής εμπορευμάτων στην περιοχή Segrate-Lacchiarella, η οποία έχει καθυστερήσει λόγω διαφόρων ατασθαλιών. Στο μεταξύ, στις 12 Ιουνίου 1997 μερικοί Ιταλοί δικαστές επέδωσαν κλήτευση σε μερικούς αναμεμειγμένους στο σχέδιο Segrate-Lacchiarella πολιτικούς και διοικητικούς εκπροσώπους, από τους οποίους ξεχωρίζει ο Υπεύθυνος Μεταφορών της διοικητικής περιφέρειας της Λομβαρδίας, Giorgio Pozzi. Κατηγορείται μαζί με άλλους για κατάχρηση, υπεξαίρεση, διαφθορά, παραποίηση ισολογισμού, κατάχρηση εξουσίας και απάτη. Σύμφωνα με τους δικαστές, οι κατηγορούμενοι επρόκειτο να χρησιμοποιήσουν για άλλους σκοπούς μια χρηματοδότηση ύψους 2,5 δισεκατομμυρίων λιρών, η οποία προοριζόταν για την κατασκευή των εγκαταστάσεων αποθήκευσης, φορτοεκφόρτωσης και διανομής εμπορευμάτων.

Υπό το φως των πρόσφατων γεγονότων δεν προτίθεται η Επιτροπή να ακυρώσει τις χρηματοδοτήσεις της για τις εγκαταστάσεις στο Segrate-Lacchiarella, τουλάχιστον ωσότου διαλευκανθεί δικαστικώς η υπόθεση της διοικητικής ευθύνης των ανωτέρω, οι οποίοι έχουν κλητευθεί από την Ιταλική δικαιοσύνη;

Δεν πιστεύει η Επιτροπή ότι το σχέδιο παραβιάζει κατάφωρα τις οδηγίες που αναφέρονται στην απάντηση που δόθηκε στην ερώτησή μου Ε-1283/96;

Απάντηση του κ. Santer εξ ονόματος της Επιτροπής (3 Οκτωβρίου 1997)

Η Επιτροπή δεν διαθέτει στοιχεία σχετικά με κοινοτικές ενισχύσεις στο σχέδιο που αναφέρεται από το αξιότιμο μέλος του Κοινοβουλίου. Στην απάντηση στην προηγούμενη ερώτησή του (γραπτή ερώτηση αριθ. 1283/96 ((ΕΕ C 322 της 28.10.1996. ))), η Επιτροπή είχε απαριθμήσει τα συμπληρωματικά στοιχεία που θα έπρεπε να έχει στη διάθεσή της για να παρέμβει αποτελεσματικά στις ιταλικές αρχές. Είμαστε υποχρεωμένοι να διαπιστώσουμε ότι το αξιότιμο μέλος δεν προσκομίζει παρόμοια στοιχεία.
ΓΡΑΠΤΗ ΕΡΩΤΗΣΗ E-1518/97 υποβολή: Norbert Glante (PSE) προς την Επιτροπή (5 Μαΐου 1997)

Θέμα: Πληροφορίες σχετικά με το ύψος των ενισχύσεων που χορηγήθηκαν το 1995 και 1996 στο Βραδεμβούργο

Για ποια μέτρα ποιο ήταν το ύψος των ενισχύσεων και ειδικότερα από:

1. το Ευρωπαϊκό Ταμείο Περιφερειακής Ανάπτυξης (ΕΤΠΑ),

2. το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ),

3. το Ευρωπαϊκό Κοινωνικό Ταμείο,

4. τα ερευνητικά προγράμματα της Ευρωπαϊκής Ένωσης,

5. τα προγράμματα της Ευρωπαϊκής Ένωσης στον τομέα της ενέργειας,

6. τα προγράμματα της Ευρωπαϊκής Ένωσης στον τομέα του περιβάλλοντος,

7. τα λοιπά προγράμματα της Ευρωπαϊκής Ένωσης;

που χορηγήθηκαν το 1995 και 1996 από την Ευρωπαϊκή Ένωση στο Βραδεμβούργο

Συμπληρωματική απάντηση του κ. Santer εξ ονόματος της Επιτροπής (9 Σεπτεμβρίου 1997)

Ως συμλήρωμα στην απάντησή της της 29 Μαΐου 1997 ((ΕΕ C 319 της 18.10.1997, σελ. 251. )), η Επιτροπή είναι σήμερα σε θέση να ανακοινώσει τις ακόλουθες πληροφορίες.

Λόγω της έκτασης της απάντησης, η Επιτροπή τη διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού.
ΓΡΑΠΤΗ ΕΡΩΤΗΣΗ E-2184/97 υποβολή: Hiltrud Breyer (V) προς το Συμβούλιο (25 Iουνίου 1997)

Θέμα: Κανονισμός περί νέων τροφίμων 258/97 - περαιτέρω εξέλιξη των αποδεικτικών μεθόδων

Τι προσπάθειες καταβάλλουν τα θεσμικά όργανα της ΕΕ για να καταστήσουν δυνατή την περαιτέρω εξέλιξη των αποδεικτικών μεθόδων;

Απάντηση (28 Οκτωβρίου 1997)

Το Συμβούλιο δεν έχει συγκεκριμένη αρμοδιότητα γι' αυτό το θέμα και δεν γνωρίζει τις προθέσεις των λποιπών θεσμικών οργάνων και κυρίως του Ευρωπαϊκού Κοινοβουλίου στον τομέα αυτόν, πέραν των καθηκόντων της Επιτροπής δυνάμει του κανονισμού 258/97 ((ΕΕ L 43 της 14.2.1997, σελ. 1. )) και συγκεκριμένα του άρθρου 4, παράγραφος 4.
ΓΡΑΠΤΗ ΕΡΩΤΗΣΗ E-2154/97 υποβολή: Hiltrud Breyer (V) προς το Συμβούλιο (24 Iουνίου 1997)

Θέμα: Κανονισμός (ΕΚ) αριθ. 258/97 σχετικά με τα νέα τρόφιμα - Μορφή και περιεχόμενο της επισήμανσης

1. Τί τακτική προβλέπεται για την επισήμανση μη συσκευασμένων προϊόντων; (λ.χ. οπωροκηπευτικά)

2. Τί τακτική προβλέπεται για την επισήμανση μεταποιημένων προϊόντων που συνίστανται κατά κύριο λόγο σε προϊόντα που υπόκεινται σε υποχρεωτική επισήμανση; (λ.χ. κονσερβοποιημένα προϊόντα, τοματοπολτός)

3. Τί τακτική προβλέπεται για την επισήμανση μεταποιημένων προϊόντων που αποτελούνται κατ' ελάχιστη αναλογία από προϊόντα που υπόκεινται σε υποχρεωτική επισήμανση; (λ.χ. έτοιμα φαγητά παρασκευασμένα με πολλά άλλα υλικά)

4. ώχουν ήδη υποβληθεί προτάσεις για τη μορφή της επισήμανσης στις τρεις προαναφερθείσες περιπτώσεις και ποιά στοιχεία θα πρέπει να αναφέρονται σε κάθε περίπτωση;

Κοινή απάντηση στις γραπτές ερωτήσεις Ε-2154/97 και Ε-2156/97 (20 Οκτωβρίου 1997)

Το άρθρο 8 του κανονισμού 258/97 που εκδόθηκε από το Ευρωπαϊκό Κοινοβούλιο και το Συμβούλιο σύμφωνα με τη διαδικασία του άρθρου 189Β της Συνθήκης ορίζει στην παράγραφο 3 πως πρέπει να θεσπίζονται οι λεπτομερείς κανόνες επισήμανσης.